SET ปิดเช้าลบ 2 จุด รับแรงขาย DELTA-BAY-AEONTS ต่อเนื่อง จับตาแนวรับ 1,440 จุด
SET ปิดเช้าลบ 2 จุด รับแรงขาย DELTA-BAY-AEONTS ต่อเนื่อง จับตาแนวรับ 1,440 จุด โดยดัชนีช่วงเช้าปิดที่ระดับ 1,450.37 จุด ลดลง 2.30 จุด หรือ 0.16% มูลค่าการซื้อขาย 4.06 หมื่นล้านบาท
29 ธ.ค. 2563

สื่อข่าวรายงานว่า ดัชนีช่วงเช้าปิดที่ระดับ 1,450.37 จุด ลดลง 2.30 จุด หรือ 0.16% มูลค่าการซื้อขาย 4.06 หมื่นล้านบาท 
10 หุ้นกดดัชนีเช้านี้

ด้าน นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยเช้านี้ผันผวนตามแรงเหวี่ยงของหุ้น DELTA ที่มากดดัน โดยเริ่มมีความกังวลหุ้นที่มีฟรีโฟลตต่ำแต่มีผลต่อดัชนีฯจะมีแรงขายออกมาเรื่อย ๆ หลังจากที่ราคาหุ้นได้วิ่งขึ้นไปแรงในช่วงก่อนหน้านี้ อาจส่งผลให้ดัชนีฯปรับตัวลงตามไปด้วย
อย่างไรก็ดี คาดว่าวันนี้คงจะมีการทำ Window Dressing ด้วย จากที่หุ้นขนาดใหญ่ในกลุ่มหลักสามารถยืนในแดนบวกได้บ้าง ทำให้ดัชนีฯสามารถทรงตัวในแดนบวกได้ท่ามกลางแรงขายของ DELTA ในระหว่างทาง
ทั้งนี้ ช่วงนี้ให้ติดตามสถานการณ์การแพร่ระบาดไวรัสโควิด-19 ในประเทศ ที่จำนวนผู้ติดเชื้ออยู่ในช่วงขาขึ้นในหลายจังหวัด แต่เชื่อว่าทางการน่าจะรับมือได้ โดยตอนนี้กรุงเทพมหานคร (กทม.) ก็ได้มีการปิดบางกิจการที่มีความเสี่ยงในการติดเชื้อโควิด-19 แต่ถ้ายังไม่มีการล็อกดาวน์ทั่วประเทศ กิจกรรมทางเศรษฐกิจก็ยังเดินต่อไปได้
ด้านตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบ โดยยังติดตามสถานการณ์การแพร่ระบาดไวรัสโควิด-19 ในต่างประเทศ หลังจากที่มีหลายประเทศล็อกดาวน์กันมากขึ้น จากที่เชื้อไวรัสโควิด-19 มีการกลายพันธุ์ทำให้ติดเชื้อได้ง่ายและเร็วขึ้น
สำหรับแนวโน้มการลงทุนในช่วงบ่ายนี้ นายศราวุธ กล่าวว่า ตลาดฯคงจะยังผันผวน ซึ่งก็ยังรับแรงกดดันจากแรงขายหุ้น DELTA ด้วย พร้อมให้แนวรับ 1,440 จุด ส่วนแนวต้าน 1,460 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
DELTA  มูลค่าการซื้อขาย   5,196.41 ล้านบาท  ปิดที่ 436.00 บาท  ลดลง  124.00 บาท
GPSC   มูลค่าการซื้อขาย   4,075.16 ล้านบาท  ปิดที่  74.75 บาท  ลดลง    3.75 บาท
KEX    มูลค่าการซื้อขาย   2,380.62 ล้านบาท  ปิดที่  50.75 บาท  เพิ่มขึ้น   2.00 บาท
EA     มูลค่าการซื้อขาย   1,844.57 ล้านบาท  ปิดที่  48.50 บาท  เพิ่มขึ้น   0.25 บาท
CBG    มูลค่าการซื้อขาย   1,396.89 ล้านบาท  ปิดที่ 118.00 บาท  เพิ่มขึ้น   3.00 บาท